13.कन्हैया प्रसाद तिवारी जी के दु गो कबिता (19, 20) - माईभाखा कबितई प्रतियोगिता
***
ए हो बटोही डेग बढ़ावऽ अपना गाँव का ओर
काहें भगलऽ छोडके घर अब इहवों मिली अँजोर
ललकी किरिनिया स्वागत करी देह में फूर्ति लाई भुअरी भँइस के मीठ दूध ह तन के ताप बढ़ाई
टुअर ना रहब इहँवा तु हीत-मीत सब साथे बा
लउकी चरू ओर हरियरी ललका गमछा माथे बा
शहर में सब साधन बा लेकिन गाँव के मत गरियावऽ
दरसन करे मात-पिता के कबहुँ गाँव में आवऽ
बिजली आइल बिया गाँव में सड़को सुनर लागत बा
ए बबुआ तु साथे नइख बूढ़वा भइल अभागत बा
पहिले जइसन गउवो नइखे सब साधन मौजूद बा
पेट भरे शहरी के गँउवा के त अबे वजूद बा
गाय के गोबर निमन बा माथे पर तिलक लगावेलन
रसिक कन्हैया खुश होके गउवाँ क महिमा गावेलन
bho_Deva unk bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva